# Eiropas Savienības C 89A/2022

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 89A |
| | |
| Izdevums latviešu valodā | Informācija un paziņojumi | 65. gadagājums2022. gada 25. februāris |

ISSN 1977-0952

Eiropas Savienības

Oficiālais Vēstnesis

C 89A

Izdevums latviešu valodā

Informācija un paziņojumi

65. gadagājums2022. gada 25. februāris

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Revīzijas palāta |
| 2022/C 89 A/01 | Uzaicinājums paust ieinteresētību – Revidenti (instruments NGEU) – Pagaidu darbinieki (AD 5–AD 7) | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Revīzijas palāta

2022/C 89 A/01

Uzaicinājums paust ieinteresētību – Revidenti (instruments NGEU) – Pagaidu darbinieki (AD 5–AD 7)

NGEU

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Revīzijas palāta

| 25.2.2022 | LV | Eiropas Savienības Oficiālais Vēstnesis | CA 89/1 |
| --- | --- | --- | --- |

25.2.2022

LV

Eiropas Savienības Oficiālais Vēstnesis

CA 89/1

---

UZAICINĀJUMS PAUST IEINTERESĒTĪBU

Revidenti (instruments NGEU)

Pagaidu darbinieki (AD 5–AD 7)

(2022/C 89 A/01)

KAS MĒS ESAM

Eiropas Revīzijas palāta (ERP) izveidota 1975. gadā kā Eiropas Savienības (ES) ārējās revīzijas iestāde. ERP ir viena no septiņām ES iestādēm. Tā atrodas Luksemburgā, un tajā strādā aptuveni 900 revidentu, atbalsta darbinieku un administratīvo darbinieku no visām ES dalībvalstīm.

ERP darbojas kā koleģiāla struktūra, un tajā ir 27 locekļi – pa vienam no katras ES dalībvalsts. Mūsu revidenti pārbauda, vai ES pareizi uzskaita tās rīcībā esošos līdzekļus, pareizi piemēro finanšu noteikumus un vai ES rīcībpolitika un programmas sasniedz plānotos mērķus un nodrošina ieguldīto līdzekļu atdevi.

Ar savu darbu varam panākt pārmaiņas, proti, palīdzēt ES labāk izmantot pieejamo naudu. Mēs palīdzam uzlabot ES finanšu pārvaldību un sekmējam pārskatatbildību un pārredzamību. Mēs brīdinām par riskiem, sniedzam pārliecību, vēršam uzmanību uz trūkumiem un panākumiem, kā arī piedāvājam ievirzes ES politikas veidotājiem un likumdevējiem. Ar saviem apsvērumiem un ieteikumiem iepazīstinām Eiropas Parlamentu, ES Padomi, valstu valdības un parlamentus, kā arī sabiedrību kopumā.

ERP darbojas desmit revīzijas un administratīvās direkcijas, kurās strādā mainīgas, uz darbuzdevumiem balstītas grupas. Revīzijas direkcijas ir iedalītas piecās apakšpalātās, un šo direkciju pārziņā ir dažādas politikas jomas, kurās darbinieki tiek norīkoti saskaņā ar darba programmā noteiktajām prioritātēm.

| — | I apakšpalāta. Dabas resursu ilgtspējīga izmantošana |
| --- | --- |

—

I apakšpalāta. Dabas resursu ilgtspējīga izmantošana

| — | II apakšpalāta. Ieguldījums kohēzijai, izaugsmei un iekļautībai |
| --- | --- |

—

II apakšpalāta. Ieguldījums kohēzijai, izaugsmei un iekļautībai

| — | III apakšpalāta. Ārējās darbības, drošība un tiesiskums |
| --- | --- |

—

III apakšpalāta. Ārējās darbības, drošība un tiesiskums

| — | IV apakšpalāta. Tirgu regulējums un konkurētspējīga ekonomika |
| --- | --- |

—

IV apakšpalāta. Tirgu regulējums un konkurētspējīga ekonomika

| — | V apakšpalāta. Savienības finansēšana un pārvaldība |
| --- | --- |

—

V apakšpalāta. Savienības finansēšana un pārvaldība

Mūsu revīzijas darbam svarīga ir zināšanu pārvaldība un atbilstošas pieredzes uzkrāšana, un tas ietver ceļošanu uz ES un citām valstīm visā pasaulē. ERP piedāvā stimulējošu mācīšanās vidi, kas nodrošina profesionālās izaugsmes iespējas.

KO MĒS PIEDĀVĀJAM

Mēs esam moderna un dinamiska organizācija, kas cenšas sasniegt un veicināt izcilību, profesionalitāti, pārredzamību un godprātību. Vienlaikus definējam sevi kā daudzveidīgu un elastīgu iestādi ar vienlīdzīgām iespējām, kas ikvienam piedāvā maksimāli attīstīt savu talantu. Darbinieki gan individuāli, gan kolektīvi iesaistās ERP darbībās un piedalās plašā mācību programmā, jo mūsu mērķis ir padarīt ERP par intelektuāli stimulējošu darbavietu un mācībās balstītu organizāciju, kas paļaujas uz iestādē pieejamajām zināšanām un motivētiem un labi apmācītiem cilvēkiem, un tādējādi kalpo ES un tās iedzīvotājiem.

Mūsu revidenti saņem atbalstu profesionālās kvalifikācijas iegūšanai un uzturēšanai, dalībai pēcdiploma programmās, iekšējo un ārējo kursu apmeklēšanai un dalībai konferencēs. Mēs atzīstam un atalgojam labu sniegumu, piedāvājot dažādas iespējas, darba izpildes un zināšanu pārvaldības balvas, līderības attīstības programmas un citus mācīšanās un attīstības pasākumus.

Mēs esam ES iestāde, kas domā par cilvēku: tas atvieglo integrāciju, ļauj vieglāk mijiedarboties un veicina kopdarbu kolektīvā. Mēs piedāvājam elastīgu darba laiku un tāldarbu, tostarp ārpus dzīvesvietas. Iestādes telpas ir aprīkotas ar visu nepieciešamo, lai padarītu jūsu dzīvi vieglāku un patīkamāku (ēdnīca, kafejnīca, sporta zāle, ķīmiskā tīrītava, meditācijas telpa).

Mēs augstu vērtējam daudzveidību un iekļautību, veicinām vienlīdzīgas iespējas un nodrošinām cieņpilnu darba vidi, kuras pamatā ir atklāta saziņa, dialogs un savstarpēja uzticēšanās. Darbinieku iesaiste, labbūtība un zaļināšana ir svarīgi mūsu iestādes iekšējās politikas pīlāri.

Šis uzaicinājums paust ieinteresētību tiek izsludināts, lai piesaistītu talantīgus speciālistus, kuru darbs palīdzēs iedzīvotājiem labāk izprast to, kā ERP pilda savus uzdevumus un veicina stabilu finanšu pārvaldību.

Mērķis ir izveidot rezerves saraktu, kurā būtu iekļauti revidenti, kam varētu piedāvāt iestādes pagaidu darbinieku līgumus atkarībā no pieejamām amata vietām un darbības vajadzībām.

Rezerves sarakstam atlasītos kandidātus pieņems darbā sākotnēji uz četriem gadiem saskaņā ar ES Pārējo darbinieku nodarbināšanas kārtības (1) 2. panta a) vai b) punktu.

Sākotnējā līgumā būs paredzēts deviņus mēnešus ilgs pārbaudes laiks.

Atkarībā no mainīgām darbības vajadzībām un dienesta interesēm ERP saviem darbiniekiem var rīkot iekšējus konkursus saskaņā ar Civildienesta noteikumu 4. pantu.

Darbā pieņemtie revidenti izies vajadzīgos mācību kursus un tiks pilnībā integrēti esošajās revīzijas darba grupās.

Darbā pieņemšanas pakāpi noteiks, ņemot vērā darbinieka profesionālo pieredzi kopš laika, kad iegūts diploms, kas minēts 2. iedaļā “Kvalifikācija”. Šo periodu aprēķina līdz darbā pieņemšanas dienai šādā veidā:

| — | AD 5 par darba pieredzi no diviem līdz četriem gadiem, |
| --- | --- |

—

AD 5 par darba pieredzi no diviem līdz četriem gadiem,

| — | AD 6 par darba pieredzi no četriem līdz sešiem gadiem, |
| --- | --- |

—

AD 6 par darba pieredzi no četriem līdz sešiem gadiem,

| — | AD 7 par darba pieredzi, kas pārsniedz sešus gadus. |
| --- | --- |

—

AD 7 par darba pieredzi, kas pārsniedz sešus gadus.

Pašreizējā mēneša pamatalga ir:

| — | AD 5 pakāpe (1. līmenis) – 5 010,72 EUR, |
| --- | --- |

—

AD 5 pakāpe (1. līmenis) – 5 010,72 EUR,

| — | AD 6 pakāpe (1. līmenis) – 5 669,29 EUR, |
| --- | --- |

—

AD 6 pakāpe (1. līmenis) – 5 669,29 EUR,

| — | AD 7 pakāpe (1. līmenis) – 6 414,44 EUR. |
| --- | --- |

—

AD 7 pakāpe (1. līmenis) – 6 414,44 EUR.

Saskaņā ar ES Pārējo darbinieku nodarbināšanas kārtību un atkarībā no darbinieka konkrētajiem apstākļiem un mājsaimniecības struktūras papildus pamatalgai, no kuras tiek maksāti ES nodokļi, bet kuru neapliek ar valsts nodokļiem, var piešķirt piemaksas.

Piemaksu aprēķināšanas noteikumi ir izklāstīti Pārējo darbinieku nodarbināšanas kārtībā.

ES iestādēm ir savs pensiju plāns un veselības apdrošināšanas sistēma, kurā iemaksas tiek atvilktas pirms algas izmaksas.

Darbinieku bērni var iestāties Eiropas skolā un apmeklēt to bez maksas.

KĀDI BŪS MANI DARBA PIENĀKUMI

Darbā pieņemtajiem revidentiem būs jāveic šādi uzdevumi:

| — | plānot un veikt revīzijas saskaņā ar starptautiski atzītiem standartiem, tostarp:






  — | izstrādāt revīzijas plānus, izmantojot pamatotu revīzijas pieeju, |
| --- | --- | --- |

—

plānot un veikt revīzijas saskaņā ar starptautiski atzītiem standartiem, tostarp:

—

izstrādāt revīzijas plānus, izmantojot pamatotu revīzijas pieeju,

| — | savlaicīgi īstenot revīzijas procedūras un dokumentēt revīzijas darbu, |
| --- | --- |

—

savlaicīgi īstenot revīzijas procedūras un dokumentēt revīzijas darbu,

| — | vākt, pārbaudīt un analizēt sarežģītus datus un izmantot digitālos rīkus, |
| --- | --- |

—

vākt, pārbaudīt un analizēt sarežģītus datus un izmantot digitālos rīkus,

| — | sagatavot un izziņot revīzijas konstatējumus, ziņojumus un atzinumus, |
| --- | --- |

—

sagatavot un izziņot revīzijas konstatējumus, ziņojumus un atzinumus,

| — | izmantot speciālās zināšanas zināšanu pārvaldībā, konkrētās politikas jomās un revīzijas metodoloģijā, |
| --- | --- |

—

izmantot speciālās zināšanas zināšanu pārvaldībā, konkrētās politikas jomās un revīzijas metodoloģijā,

| — | palīdzēt uzturēt un attīstīt ERP attiecības ar ārējām ieinteresētajām personām valstu, ES un starptautiskā līmenī, |
| --- | --- |

—

palīdzēt uzturēt un attīstīt ERP attiecības ar ārējām ieinteresētajām personām valstu, ES un starptautiskā līmenī,

| — | vākt un analizēt dokumentus, informāciju un datus no dažādiem avotiem. |
| --- | --- |

—

vākt un analizēt dokumentus, informāciju un datus no dažādiem avotiem.

Darbā pieņemtie revidenti galvenokārt tiks iesaistīti atveseļošanas plāna NextGenerationEU (NGEU) revīzijas uzdevumos, tostarp revidēs NGEU galveno komponentu – Atveseļošanas un noturības mehānismu – šādās jomās (2):

| — | strukturālo reformu programmas un tehniskā palīdzība, |
| --- | --- |

—

strukturālo reformu programmas un tehniskā palīdzība,

| — | projektu vadība/lielu investīciju projektu īstenošana, īpaši tādās jomās kā digitalizācija, publiskā infrastruktūra, ieguldījumi vides aizsardzībā, tehniskā palīdzība, finanšu operācijas, |
| --- | --- |

—

projektu vadība/lielu investīciju projektu īstenošana, īpaši tādās jomās kā digitalizācija, publiskā infrastruktūra, ieguldījumi vides aizsardzībā, tehniskā palīdzība, finanšu operācijas,

| — | ES un valstu publiskās un finanšu tiesības, īpaši saistībā ar valsts atbalstu, publisko iepirkumu, krāpšanas atklāšanu un novēršanu un interešu konfliktiem, |
| --- | --- |

—

ES un valstu publiskās un finanšu tiesības, īpaši saistībā ar valsts atbalstu, publisko iepirkumu, krāpšanas atklāšanu un novēršanu un interešu konfliktiem,

| — | publiskās politikas revīzija, izvērtēšana un kontrole, tostarp lieli infrastruktūras projekti, digitalizācija, vides projekti, tehniskā palīdzība, finanšu operācijas un pašu resursi, |
| --- | --- |

—

publiskās politikas revīzija, izvērtēšana un kontrole, tostarp lieli infrastruktūras projekti, digitalizācija, vides projekti, tehniskā palīdzība, finanšu operācijas un pašu resursi,

| — | digitālā ekonomika un finanses, |
| --- | --- |

—

digitālā ekonomika un finanses,

| — | vides politika un ekonomika, |
| --- | --- |

—

vides politika un ekonomika,

| — | darba un sociālā politika, |
| --- | --- |

—

darba un sociālā politika,

| — | portfeļu pārvaldība, banku un kapitāla tirgi, zaļais finansējums (obligāciju emisija, iniciēšana, sindicēšana, tirdzniecība, strukturēšana, pētniecība u. c.), |
| --- | --- |

—

portfeļu pārvaldība, banku un kapitāla tirgi, zaļais finansējums (obligāciju emisija, iniciēšana, sindicēšana, tirdzniecība, strukturēšana, pētniecība u. c.),

| — | makroekonomikas un ekonomikas uzraudzība un prognozēšana, |
| --- | --- |

—

makroekonomikas un ekonomikas uzraudzība un prognozēšana,

| — | fiskālā politika, nodokļi, vides nodokļi, |
| --- | --- |

—

fiskālā politika, nodokļi, vides nodokļi,

| — | publiskā sektora reforma un pārmaiņu pārvaldības stratēģijas, publiskā sektora pārvaldība, cilvēkresursu pārvaldība. |
| --- | --- |

—

publiskā sektora reforma un pārmaiņu pārvaldības stratēģijas, publiskā sektora pārvaldība, cilvēkresursu pārvaldība.

KO MĒS MEKLĒJAM

I.   ATTIECINĀMĪBAS KRITĒRIJI

1.   Juridiskās prasības

Saskaņā ar ES Pārējo darbinieku nodarbināšanas kārtības 12. panta 2. punktu kandidāts pieteikuma iesniegšanas dienā

| — | ir kādas ES dalībvalsts pilsonis, |
| --- | --- |

—

ir kādas ES dalībvalsts pilsonis,

| — | bauda visas pilsonim pienākošās tiesības, |
| --- | --- |

—

bauda visas pilsonim pienākošās tiesības,

| — | ir izpildījis visas saistības, kuras noteiktas ar likumiem par militāro dienestu, |
| --- | --- |

—

ir izpildījis visas saistības, kuras noteiktas ar likumiem par militāro dienestu,

| — | kandidātam ir rakstura īpašības, kas vajadzīgas paredzamo darba pienākumu veikšanai. |
| --- | --- |

—

kandidātam ir rakstura īpašības, kas vajadzīgas paredzamo darba pienākumu veikšanai.

2.   Kvalifikācija

Līdz pieteikumu iesniegšanas termiņa beigām saskaņā ar Pārējo darbinieku nodarbināšanas kārtības 10. panta 1. punktu un Civildienesta noteikumu 5. panta 3. punktu, ko pēc analoģijas piemēro pagaidu darbiniekiem, kandidātam ir jābūt ieguvušam universitātes diplomu pēc vismaz trīs gadu studijām vai, ja to pamato dienesta intereses, līdzvērtīga līmeņa profesionālu diplomu.

Lūdzu, ievērojiet, ka ņems vērā tikai tādus diplomus un profesionālo kvalifikāciju, kas piešķirta vai atzīta ES (vai bijušajās ES) dalībvalstīs vai ko apliecina ekvivalences sertifikāti, kurus izdevušas kādas no šo dalībvalstu iestādēm.

3.   Profesionālā pieredze

Mēs meklējam kandidātus, kuri līdz pieteikumu iesniegšanas termiņa beigām varēs apliecināt vismaz divu gadu attiecīgu (3) profesionālo pieredzi vienā vai vairākās ar NGEU saistītās kompetences jomās (sk. informāciju sadaļā “Kādi būs mani darba pienākumi”).

4.   Valodu zināšanas

| — | Pamatīgas vienas ES oficiālās valodas zināšanas (vismaz C1 līmenis sapratnei, runāšanai un rakstīšanai). |
| --- | --- |

—

Pamatīgas vienas ES oficiālās valodas zināšanas (vismaz C1 līmenis sapratnei, runāšanai un rakstīšanai).

| — | Tā kā ERP oficiālās darba valodas ir angļu un franču valoda, ir nepieciešamas apmierinošas vai nu angļu, vai franču valodas zināšanas (vismaz B1 līmenis sapratnei, runāšanai un rakstīšanai). Ja kandidāta dzimtā valoda ir angļu vai franču valoda, ir nepieciešamas apmierinošas otras ERP darba valodas zināšanas (vismaz B1 līmenis sapratnei, runāšanai un rakstīšanai). |
| --- | --- |

—

Tā kā ERP oficiālās darba valodas ir angļu un franču valoda, ir nepieciešamas apmierinošas vai nu angļu, vai franču valodas zināšanas (vismaz B1 līmenis sapratnei, runāšanai un rakstīšanai). Ja kandidāta dzimtā valoda ir angļu vai franču valoda, ir nepieciešamas apmierinošas otras ERP darba valodas zināšanas (vismaz B1 līmenis sapratnei, runāšanai un rakstīšanai).

Lai noteiktu svešvalodas zināšanu līmeni, lūdzu, izmantojiet šo tīmekļa vietni:

https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid

II.   ATLASES KRITĒRIJI

i)   Prasmes

| a) | Spēja vākt, apkopot un analizēt informāciju |
| --- | --- |

a)

Spēja vākt, apkopot un analizēt informāciju

| b) | Problēmu risināšanas iemaņas |
| --- | --- |

b)

Problēmu risināšanas iemaņas

| c) | Komunikācijas prasmes |
| --- | --- |

c)

Komunikācijas prasmes

| d) | Elastība strādāt starptautiskā vidē organizācijā, kurā darbiniekus grupē mainīgiem uzdevumiem |
| --- | --- |

d)

Elastība strādāt starptautiskā vidē organizācijā, kurā darbiniekus grupē mainīgiem uzdevumiem

| e) | Spēja strādāt gan neatkarīgi, gan grupās |
| --- | --- |

e)

Spēja strādāt gan neatkarīgi, gan grupās

| f) | Noturība un motivācija |
| --- | --- |

f)

Noturība un motivācija

| g) | Prioritāšu noteikšana, plānošana un organizēšana |
| --- | --- |

g)

Prioritāšu noteikšana, plānošana un organizēšana

| h) | Spēja koordinēt projektus, kuros iesaistītas dažādas ieinteresētās personas |
| --- | --- |

h)

Spēja koordinēt projektus, kuros iesaistītas dažādas ieinteresētās personas

ii)   Papildu priekšrocības

Par priekšrocību tiks uzskatīts maģistra grāds (MSc) kādā no ERP apakšpalātu darbības jomām (sk. aprakstu sadaļā “Kas mēs esam”) un/vai profesionāla revīzijas kvalifikācija (ACCA, CIA vai cita valsts vai starptautiska revīzijas kvalifikācija).

ATLASES PROCEDŪRA

a)   Kandidāta atbilstība kritērijiem

Pieteikumus izskatīs atbilstoši sadaļā “Ko mēs meklējam” uzskaitītajiem četriem attiecināmības kritērijiem. Pieteikumus izskatīs Atlases komisija, kuru iecēlusi ERP struktūrvienība, kas ir kompetenta slēgt darba līgumus (4). Ja kandidāts neatbildīs kādam no attiecināmības kritērijiem, to izslēgs no atlases procesa.

Atlases komisija sagatavos visiem četriem attiecināmības kritērijam atbilstošo kandidātu sarakstu alfabēta secībā.

Atbilstīgo kandidātu saraksts būs spēkā līdz 2023. gada 31. decembrim vai ilgāk, ja saraksta izmantošanas termiņu pagarinās struktūrvienība, kas ir kompetenta slēgt darba līgumus.

b)   Novērtēšanas posms

Atlases komisija noteiks, kurus no atbilstīgajiem kandidātiem aicināt uz interviju, un šo lēmumu padomdevēja statusā var palīdzēt pieņemt viens vai vairāki vērtētāji no ERP apakšpalātām.

Intervijas mērķis ir noteikt, vai kandidāti faktiski atbilst veicamo pienākumu prasībām un atlases kritērijam i) “Prasmes”. Atlases kritēriju ii) “Papildu priekšrocības” vērtēs tūlīt pēc attiecīgās intervijas, izmantojot iepriekš sagatavotu vērtēšanas tabulu.

Atlases komisija vienosies par interviju veidu, saturu un laika grafiku, un šo informāciju savlaicīgi paziņos visiem kandidātiem.

c)   Rezerves saraksts

Pēc intervijām Atlases komisija iesniegs struktūrvienībai, kas ir kompetenta slēgt darba līgumus, to kandidātu rezerves sarakstu, kuri atbilst atlases kritērijiem (uzskaitīti sadaļā “Ko mēs meklējam”). Pamatojoties uz darbības vajadzībām un pieejamajām amata vietām, struktūrvienība, kas ir kompetenta slēgt darba līgumus, pēc tam var piedāvāt darbu vienam vai vairākiem rezerves sarakstā iekļautiem kandidātiem.

Kandidāta iekļaušana minētajai struktūrvienībai iesniegtajā rezerves sarakstā nekādā gadījumā nenozīmē tiesības uz pieņemšanu darbā.

PIETEIKUMI

Pieteikumu iesniegšanas termiņš ir 2022. gada 25. marts plkst. 12.00 (pusdienlaiks) pēc Viduseiropas laika.

Pieteikumam ir jābūt rakstītam angļu vai franču valodā un tas jāiesniedz, vienīgi izmantojot tiešsaistes veidlapu, kas pieejama uzaicinājuma paust ieinteresētību apakšējā daļā (EN vai FR) ERP vietnes sadaļā “Darba piedāvājumi” (“Open positions”):

https://www.eca.europa.eu/lv/Pages/JobOpportunities.aspx

Pieteikumā obligāti jāiekļauj šādi dokumenti:

| — | motivācijas vēstule, |
| --- | --- |

—

motivācijas vēstule,

| — | atjaunināts dzīvesgājuma apraksts (CV) Europass formātā (sk. http://europa.eu/europass). |
| --- | --- |

—

atjaunināts dzīvesgājuma apraksts (CV) Europass formātā (sk. http://europa.eu/europass).

Pieteikumus, kuri neatbildīs šiem norādījumiem pilnībā, noraidīs.

Atlases komisija izvērtēs pieteikumus, pamatojoties tikai uz šajos dokumentos sniegto informāciju. Tā var prasīt kandidātiem iesniegt pierādījumus, kas apliecina pieteikumos sniegtās ziņas. Ja kandidāti pēc pieprasījuma neiesniedz šādus pierādījumus, viņu pieteikumi tiks noraidīti.

Lai nodrošinātu, ka jūsu pieteikums tiek aizpildīts laikus, iesakām negaidīt, līdz atlikušas dažas pēdējās termiņa stundas. Pieredze liecina, ka, tuvojoties termiņa beigām, sistēmai var būt pārslodze.

DARBĀ PIEŅEMŠANAS POLITIKA

Saskaņā ar ERP daudzveidības un iekļautības politiku un Civildienesta noteikumu 1.d pantu ERP atbalsta dažādību un veicina vienlīdzīgas iespējas. Mēs pieņemam pieteikumus bez jebkāda veida diskriminācijas un veicam pasākumus, lai darbā pieņemšanas procedūrā nodrošinātu sieviešu un vīriešu līdzsvaru, kā noteikts Eiropas Savienības Pamattiesību hartas 23. pantā. Veicam arī pasākumus, kas paredzēti darba un privātās dzīves saskaņošanai.

Ja nepieciešami īpaši pielāgojumi (konkrētas invaliditātes dēļ), lai varētu piedalīties šajā atlases procedūrā, lūdzu, laikus par to paziņojiet uz šādu adresi: ECA-Selection@eca.europa.eu.

DATU AIZSARDZĪBA

ERP ir apņēmusies nodrošināt personas datu apstrādi saskaņā ar Eiropas Parlamenta un Padomes Regulu (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (5).

Ja vēlaties iegūt plašāku informāciju, lūdzu, iepazīstieties ar paziņojumu par privātumu saistībā ar darba vakancēm, kas pieejams šādā adresē:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_LV.PDF.

Rezerves saraksts ar to kandidātu vārdiem, kuri atbilst šajā uzaicinājumā paust ieinteresētību noteiktajiem atlases kritērijiem, tiks publicēts ERP tīmekļa vietnē (iekštīklā un internetā). Saraksts būs pieejams mūsu tīmekļa vietnē visu tā derīguma laiku. Pirms publicēšanas izraudzītajiem kandidātiem tiks dota iespēja svītrot vārdu no publicējamā saraksta, nosūtot e-pastu uz adresi ECA-Selection@eca.europa.eu. Vārda svītrošana no publicētā saraksta neietekmēs kandidāta apsvēršanu iespējamam darba piedāvājumam.

PĀRSKATĪŠANAS LŪGUMI – SŪDZĪBAS UN APELĀCIJAS – SŪDZĪBAS EIROPAS OMBUDAM

Ja kādā atlases procedūras posmā uzskatāt, ka lēmums jūs ietekmē nelabvēlīgi, jums ir pieejamas turpmāk uzskaitītās iespējas.

I.   Lūgums Atlases komisijai pārskatīt lēmumu

Jūs varat iesniegt rakstisku pamatotu lūgumu pārskatīt Atlases komisijas lēmumu. Šis lūgums 10 dienu laikā pēc lēmuma paziņošanas jānosūta uz e-pasta adresi ECA-Recours@eca.europa.eu.

II.   Sūdzības

Saskaņā ar Civildienesta noteikumu 90. panta 2. punktu jūs varat iesniegt rakstisku sūdzību par ERP lēmumu noraidīt jūsu pieteikumu triju mēnešu laikā pēc šā lēmuma paziņošanas dienas; sūdzība jāsūta uz šādu adresi:

| The Secretary-General |
| --- |
| European Court of Auditors |
| 12, rue Alcide de Gasperi |
| L-1615 Luxembourg |
| LUXEMBOURG |

The Secretary-General

European Court of Auditors

12, rue Alcide de Gasperi

L-1615 Luxembourg

LUXEMBOURG

III.   Apelācija tiesā

Saskaņā ar Civildienesta noteikumu 91. pantu varat iesniegt apelāciju Eiropas Savienības Tiesā, ja jūsu sūdzība ir noraidīta un ja šis lēmums jūs ietekmē nelabvēlīgi. Apelāciju iesniedz advokāts trīs mēnešos pēc tam, kad ir saņemts paziņojums par lēmumu noraidīt sūdzību.

IV.   Sūdzības Eiropas Ombudam

Ja uzskatāt, ka ERP, izskatot jūsu pieteikumu, ir pieļāvusi administratīvu kļūmi, varat iesniegt sūdzību Eiropas Ombudam, pirms tam sazinājies ar ERP nolūkā atrisināt strīdu. Sūdzība jāiesniedz rakstiski divu gadu laikā pēc tam, kad ir atklājušies attiecīgie fakti. Elektroniska sūdzību veidlapa ir pieejama Eiropas Ombuda tīmekļa vietnē. Sūdzība Eiropas Ombudam neaptur minētos apelācijas iesniegšanas termiņus.

---

(1)  https://eur-lex.europa.eu/legal-content/LV/TXT/PDF/?uri=CELEX:01962R0031-20220101&from=LV

(2)  Neizsmeļošs saraksts.

(3)  “Attiecīga” profesionālā pieredze ir profesionālā pieredze, kas iegūta, strādājot par ekspertu/padomnieku/speciālistu/projektu vadītāju vai atbildīgo darbinieku vai līdzvērtīga darba pieredze. Netiek ņemta vērā pieredze, kas iegūta, strādājot par sekretāru vai administratīvo asistentu vai tamlīdzīgā amatā. Netiek ņemts vērā arī praksē nostrādāts laiks.

(4)  Atlases komisijas sastāvu publicēs ERP tīmekļa vietnē.

(5)  OV L 295, 21.11.2018., 39. lpp.

---